A BIZOTTSÁG 552/2007/EK RENDELETE
(2007. május 22.)
az olívaolaj-ágazat munkaprogramjainak finanszírozásához biztosított maximális közösségi hozzájárulás megállapításáról és az 1782/2003/EK tanácsi rendeletben foglalt, az egységes támogatási rendszer részleges vagy szabad választáson alapuló végrehajtására, valamint az egységes területalapú kifizetési rendszer éves pénzügyi keretének terhére történő kifizetések 2007-es évre vonatkozó felső határainak rögzítéséről, valamint az említett rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 64. cikke (2) bekezdésére, 70. cikke (2) bekezdésére, 110i. cikke (3) és (4) bekezdésére, 143b. cikke (3) bekezdésére, valamint 145. cikke i) pontjára,
mivel:
(1)
Azon tagállamok tekintetében, amelyek 2007-ben hajtják végre az 1782/2003/EK rendelet III. címében előírt egységes támogatási rendszert, az említett rendelet III. címének 2. szakasza 5. fejezetében meghatározott feltételek mellett a 2007-es évre meg kell állapítani a rendelet 66-69. cikkében említett valamennyi támogatásra vonatkozó költségvetési felső határokat.
(2)
Az 1782/2003/EK rendelet 70. cikkében megállapított lehetőséggel 2007-ben élő tagállamok tekintetében rögzíteni kell az egységes támogatási rendszer keretébe nem tartozó közvetlen kifizetésekre alkalmazandó költségvetési felső határokat a 2007. évre vonatkozóan.
(3)
Az 1782/2003/EK rendelet 110i. cikke (3) bekezdésében szereplő, az olajfaligetekre vonatkozó maximális támogatás összegét ki kell igazítani az ugyanazon rendelkezés harmadik albekezdésében szereplő együttható csökkentésének, valamint a 110i. cikk (4) bekezdésében meghatározott és az érintett tagállamok által bejelentett visszatartott összegnek a függvényében. Ennek megfelelően ki kell igazítani az említett rendelet VIIIa. mellékletében meghatározott nemzeti felső határokat.
(4)
Az egyértelműség érdekében nyilvánosságra kell hozni az egységes támogatási rendszer 2007-re vonatkozó költségvetési felső határait az 1782/2003/EK rendelet 66-70. cikkében említett kifizetések esetében megállapított felső határoknak az ugyanazon rendelet VIII. mellékletében szereplő felső határokból történő kivonása után.
(5)
Az 1782/2003/EK rendelet 143b. cikke (3) bekezdésének megfelelően meg kell állapítani a 2007-es évre vonatkozó pénzügyi kereteket azon tagállamok esetében, melyek 2007-ben hajtják végre az említett rendelet IVa. címében meghatározott területalapú egységes támogatási rendszert.
(6)
Az egyértelműség érdekében nyilvánosságra kell hozni az egységes területalapú támogatási rendszert alkalmazó tagállamoknak az elkülönített cukortámogatási rendszerre 2007-re vonatkozóan megállapított, a közléseik alapján az 1782/2003/EK rendelet 143ba. cikke alapján rendelkezésükre bocsátható pénzeszközök legmagasabb összegét.
(7)
Meg kell állapítani az olívaolaj-ágazatban a piaci szereplők elismert szervezetei által kidolgozott munkaprogramok finanszírozására szánt maximális közösségi hozzájárulás összegét az 1782/2003/EK rendelet 110i. cikke (4) bekezdésében meghatározott és az érintett tagállamok által bejelentett visszatartási együttható függvényében.
(8)
Az 1782/2003/EK rendeletet ennek megfelelően módosítani kell.
(9)
Az e rendeletben előírt intézkedések összhangban vannak a Közvetlen Kifizetések Irányítóbizottsága véleményével,
ELFOGADTA EZT A RENDELETET:
1. cikk
(1) Az 1782/2003/EK rendelet 66-69. cikkében említett, 2007-re vonatkozó költségveti felső határokat e rendelet I. melléklete állapítja meg.
(2) Az 1782/2003/EK rendelet 70. cikkének (2) bekezdésében említett, 2007-re vonatkozó költségvetési felső határokat e rendelet II. melléklete állapítja meg.
(3) Az 1782/2003/EK rendelet III. címében említett egységes támogatási rendszer esetében a 2007-es költségvetési felső határokat e rendelet III. melléklete állapítja meg.
(4) Az 1782/2003/EK rendelet 143b. cikkének (3) bekezdésében említett, 2007-re vonatkozó éves pénzügyi kereteket e rendelet IV. melléklete állapítja meg.
(5) A Cseh Köztársaság, Lettország, Litvánia, Lengyelország, Magyarország, Románia és Szlovákia rendelkezésére bocsátott, az 1782/2003/EK rendelet 143ba. cikkének (4) bekezdésében említett, az elkülönített cukortámogatási rendszerre 2007-re vonatkozóan megállapított pénzeszközök legnagyobb összegeit e rendelet V. melléklete rögzíti.
2. cikk
Az olívaolaj-ágazatban az 1782/2003/EK rendelet 110i. cikkének (4) bekezdése alapján az elismert piaci szereplők által kidolgozott munkaprogramok finanszírozásához biztosított maximális közösségi hozzájárulás a következő:
(millió EUR-ban)
Görögország
11,098
Franciaország
0,576
Olaszország
35,991
3. cikk
Az 1782/2003/EK rendelet a következőképpen módosul:
1.
A 110i. cikk (3) bekezdése első albekezdésében szereplő táblázat helyébe a következő táblázat lép:
(millió EUR-ban)
Spanyolország
103,14
Ciprus
2,93”
2.
A VIIIa. mellékletben a Máltára és Szlovéniára vonatkozó oszlopok helyébe a következők lépnek:
„Naptári év
Málta
Szlovénia
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016 és a következő évek
4 170
144 110”
4. cikk
Ez a rendelet az Európai Unió Hivatalos Lapjában való kihirdetést követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. május 22-én.